### NN 69/2017 (14.7.2017.), Pravilnik o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu

MINISTARSTVO TURIZMA

1640

Na temelju odredbi članka 31. stavka 2. Zakona o ugostiteljskoj djelatnosti (»Narodne novine«, broj 85/2015 i 121/2016) ministar nadležan za turizam, donosi

PRAVILNIK

O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU

Članak 1.

U Pravilniku o razvrstavanju i kategorizaciji objekata u kojima se pružaju ugostiteljske usluge u domaćinstvu (»Narodne novine«, broj 9/2016, 52/2016 i 61/2016) u članku 9. stavku 2. na kraju rečenice, ispred točke dodaju se riječi: »sukladno Prilogu I. točki 4. ovog Pravilnika«.

Dodaju se novi stavci 3. i 4. koji glase:

»(3) Gosti mogu sami na svoj način i svoju odgovornost pripremati i konzumirati jela, ako su ispunjeni uvjeti sukladno Prilogu IV. točki 4. ovog Pravilnika.

(4) U objektu se mogu pružati usluge prehrane, pića i napitaka na catering način.«.

Članak 2.

Iza članka 9. dodaje se članak 9a. koji glasi:

»Članak 9a.

(1) Minimalni uvjeti propisani u člancima 6. do 8. ovog Pravilnika ne odnose se na Kamp odmorište – robinzonski smještaj.

(2) Za Kamp odmorište – robinzonski smještaj inspektor zaštite od požara može zahtijevati provedbu dodatnih mjera zaštite od požara.«.

Članak 3.

Iza članka 11. mijenja se naslov koji glasi:

»2.6. MINIMALNI UVJETI ZA KAMP, KAMP ODMORIŠTE ILI KAMP ODMORIŠTE – ROBINZONSKI SMJEŠTAJ«

Članak 4.

U članku 12. stavku 1. riječ: »objekta« zamjenjuje se riječima: »za Kamp i Kamp odmorište«.

U stavku 2. iza riječi: »smještajne jedinice« dodaju se riječi: »u Kampu i Kamp odmorištu«.

Dodaje se stavak 3. koji glasi:

»(3) Kapacitet za Kamp odmorište – robinzonski smještaj, određuje se prema broju gostiju koji mogu sigurno boraviti u njemu.«.

Članak 5.

U članku 13. riječi: »objekt mora« zamjenjuju se riječima: »Kamp i Kamp odmorište moraju«.

Članak 6.

U članku 14. dodaje se stavak 8. koji glasi:

»(8) Iznimno od odredbi stavaka 2. do 7. ovog članka, oznaku za Kamp odmorište – robinzonski smještaj, iznajmljivač ističe u blizini objekta na ploči izrađenoj od prirodnih materijala.«.

Članak 7.

U članku 16. točki 6. na kraju rečenice ispred točke dodaju se riječi: »ili Kamp odmorište – robinzonski smještaj«.

Članak 8.

U članku 17. stavku 2. na kraju rečenice ispred točke dodaju se riječi: »ili za Kamp odmorište – robinzonski smještaj moraju biti ispunjeni minimalni uvjeti i uvjeti propisani u Prilogu IVa. ovog Pravilnika«.

Članak 9.

Iza članka 22. mijenja se naslov koji glasi:

»3.6. VRSTA KAMP ODMORIŠTE ILI KAMP ODMORIŠTE – ROBINZONSKI SMJEŠTAJ«

Članak 10.

U članku 23. stavku 2. iza riječi: »Smještajna jedinica« dodaju se riječi: »u kamp odmorištu«.

U stavku 3. riječ: »Objekt« zamjenjuje se riječima: »Kamp odmorište«.

Dodaje se stavak 4. koji glasi:

»(4) Kamp odmorište – robinzonski smještaj, je objekt u kojem iznajmljivač pruža usluge smještaja u prostorijama ili na prostorima pod neuobičajenim okolnostima i uvjetima.«.

Članak 11.

Članak 30. briše se.

Članak 12.

U prilozima Pravilnika mijenja se »PRILOG IV. UVJETI ZA KAMP ODMORIŠTE« i dodaje se »PRILOG IVa. UVJETI ZA KAMP ODMORIŠTE – ROBINZONSKI SMJEŠTAJ«.

Članak 13.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-06/2

Urbroj: 529-03-17-7

Zagreb, 27. lipnja 2017.

Ministar
 Gari Cappelli, v. r.

|  |  |  |  |  |  |  |  |
| --- | --- | --- | --- | --- | --- | --- | --- |
| PRILOG IV. UVJETI ZA KAMP ODMORIŠTE | | | | | | | |
|  | NAPOMENA: | | | | | | |
|  | 1. Tamno polje ispod rezultata znači obvezni uvjet | | | | | | |
|  |  | | | | | | |
|  | UVJETI | REZULTAT | | | PRIMJEDBE | | |
| 1. | ULAZ, PRIHVAT GOSTA |  |  |  | Stanje | Potrebno |  |
| 1. | Priključak na javnu prometnu infrastrukturu |  |  |  |  |  |  |
| 2. | Prirodna (more, rijeka, jezero, prirodne prepreke i drugo) ili postavljena ograda oko cijelog objekta |  |  |  |  |  |  |
| 3. | Kolni ulaz i izlaz, kontroliran i noću osvijetljen |  |  |  |  |  |  |
| 4. | Prihvat gosta na poziv |  |  |  |  |  |  |
| 5. | Mogućnost poziva hitne medicinske pomoći |  |  |  |  |  |  |
| 2. | PROMETNICE, SMJEŠTAJNE JEDINICE |  |  |  |  |  |  |
|  | Prometnice unatar objekta |  |  |  |  |  |  |
| 1. | Prometnice od utvrđenog nekompaktnog gornjeg sloja (šljunak ili sl.) |  |  |  |  |  |  |
| 2. | Prometnice noću orijentacijski osvijetljene |  |  |  |  |  |  |
|  | Smještajna jedinica |  |  |  |  |  |  |
| 3. | Kamp mjesto, uređeno odnosno očišćeno od korijenja, kamenja i slično |  |  |  |  |  |  |
| 4. | Površina kamp mjesta 50 m² |  |  |  |  |  |  |
| 5. | Kamp mjesta mogu biti omeđena i pojedinačno označena ili neomeđena i skupno označena |  |  |  |  |  |  |
| 6. | Priključak električne energije za svako kamp mjesto |  |  |  |  |  |  |
| 3. | CENTRALNA SERVISNA STANICA |  |  |  |  |  |  |
|  | Pitka voda |  |  |  |  |  |  |
| 1. | Slavina za pitku vodu s fleksibilnim crijevom i odvodnjom |  |  |  |  |  |  |
| 2. | Slavina označena oznakom ili natpisom |  |  |  |  |  |  |
|  | Kabina za pražnjenje prenosivih kemijskih zahoda |  |  |  |  |  |  |
|  | Umjesto kabine za pražnjenje prenosivih kemijskih zahoda može biti stanica za pražnjenje |  |  |  |  |  |  |
| 3. | Jedna kabina |  |  |  |  |  |  |
| 4. | Zaseban ulaz u kabinu |  |  |  |  |  |  |
| 5. | Na ulazu istaknuta oznaka ili natpis »kabina za pražnjenje prenosivih kemijskih zahoda« |  |  |  |  |  |  |
| 6. | Elektro rasvjeta |  |  |  |  |  |  |
| 7. | Prirodno ili mehaničko provjetravanje |  |  |  |  |  |  |
| 8. | Pod prekriven protukliznim i vodootpornim materijalom koji se lako čisti i održava (keramičke pločice i sl.) |  |  |  |  |  |  |
| 9. | Zid do visine 2,0 m prekriven vodootpornim materijalom koji se lako čisti održava (keramičke pločice i sl.) |  |  |  |  |  |  |
| 10. | Posebna školjka na ispiranje (trokadero) s pomičnom rešetkom |  |  |  |  |  |  |
| 11. | Slavina s hladnom vodom i produžnim fleksibilnim crijevom za ispiranje |  |  |  |  |  |  |
| 12. | Umivaonik s hladnom vodom, tekućim sapunom i priborom za brisanje ili sušenje ruku |  |  |  |  |  |  |
|  | Čišćenje i opće stanje |  |  |  |  |  |  |
| 13. | Podovi čisti i bez znakova habanja, oštećenja i sl. |  |  |  |  |  |  |
| 14. | Zidovi čisti i bez znakova habanja, oštećenja i sl. |  |  |  |  |  |  |
| 15. | Stropovi čisti i bez znakova habanja, oštećenja i sl. |  |  |  |  |  |  |
| 16. | Sanitarna oprema i armature čiste i bez znakova habanja, oštećenja ili sl. |  |  |  |  |  |  |
| 17. | Stolarija ili bravarija bez znakova habanja, oštećenja i sl. |  |  |  |  |  |  |
| 18. | Ostala oprema, čista i bez znakova habanja, oštećenja i sl. |  |  |  |  |  |  |
| 19. | Uređaji ispravni |  |  |  |  |  |  |
| 4. | PREHRANA |  |  |  |  |  |  |
| 1. | U objektu se mogu pružati usluge prehrane, pića i napitaka na catering način |  |  |  |  |  |  |
| 2. | Gosti mogu sami na svoj način i svoju odgovornost pripremati i konzumirati jela |  |  |  |  |  |  |
| 3. | Gosti mogu hranu pripremati na odgovarajućem uređaju za termičku obradu, roštilju, prijenosnom roštilju i otvorenoj vatri |  |  |  |  |  |  |
|  | Uvjeti za zaštitu od požara kod pripreme jela od strane gosta |  |  |  |  |  |  |
| 4. | Otvorena vatra ili roštilj smije se ložiti samo na mjestima koja su posebno pripremljena za tu namjenu i obložena vatrootpornim materijalom (kamen, cigla i sl.) |  |  |  |  |  |  |
| 5. | Mjesto loženja otvorene vatre ili roštilja mora biti čisto od biljnog pokrova u krugu od 1,5 m |  |  |  |  |  |  |
| 6. | Mjesto za loženje otvorene vatre ili roštilja, ako se nalazi na otvorenom prostoru, ne smije se nalaziti na udaljenosti manjoj od 3 m od prostorije u kojoj borave gosti i ostalih prostora i opreme |  |  |  |  |  |  |
| 7. | Na udaljenosti do 20 m od ložišta za otvorenu vatru ili roštilj, mora se nalaziti 100 litara vode s jednim vjedrom ili osigurana mogučnost gašenja iz vodovoda i sličan način ili vatrogasni aparat S-6 s prahom i uputama za korištenje na hrvatskom i najmanje na tri strana jezika |  |  |  |  |  |  |
| 8. | U objektu u kojem je omogućeno loženje vatre na otvorenom prostoru ili roštilju, mora postojati mjesto za odlaganje pepela ukopano u zemlju ili odlagalište od negorivog materijala. Pepeo se nakon svakog odlaganja mora politi vodom ili pokriti zemljom |  |  |  |  |  |  |
| 9. | Lopata i vreća pijeska u krškim područjima |  |  |  |  |  |  |
| 10. | Vatrootporna tkanina za gašenje požara |  |  |  |  |  |  |
| 11. | Prijenosni roštilj i otvorena vatra ne smiju se koristiti u zatvorenom prostoru |  |  |  |  |  |  |
| 5. | UREĐENJE, ODRŽAVANJE |  |  |  |  |  |  |
| 1. | Prometnice u dobrom stanju bez lokvi, rupa i sl. |  |  |  |  |  |  |
| 2. | Oznake u dobrom stanju bez vidljivih oštećenja |  |  |  |  |  |  |
| 3. | Dobro funkcioniranje vanjske rasvjete |  |  |  |  |  |  |
| 4. | Fasade građevina u dobrom stanju bez okrhotina, napuklina, ljuštenja boje i sl. |  |  |  |  |  |  |
| 5. | Dobro čišćenje i održavanje prostora kampa |  |  |  |  |  |  |
| 6. | Redovito održavanje uređaja, opreme i objekata u funkcionalnom stanju |  |  |  |  |  |  |
| 7. | Prostor za roštilj, ognjište ili sl., ako postoji, mora biti uređen da se izbjegne požar |  |  |  |  |  |  |
| 8. | Primjereno zbrinjavanje otpada u zatvorenim posudama za otpad s redovitim odvozom |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| PRILOG IVa. UVJETI ZA KAMP ODMORIŠTE - ROBINZONSKI SMJEŠTAJ | | | | | | | |
|  | NAPOMENA: |  |  |  |  |  |  |
|  | Tamno polje ispod rezultata znači obvezni uvjet |  |  |  |  |  |  |
|  |  |  |  |  |  |  |  |
|  | UVJETI | REZULTAT | | | | PRIMJEDBE | |
| 1. | OSNOVNI UVJETI |  |  |  |  |  | |
| 1. | Objekt može ili ne mora biti priključen na infrastrukturu (struju, vodu, kanalizaciju, plin, telefon i sl.) |  |  |  |  |  |  |
| 2. | Šatori, prostorija(e) ili prostori za smještaj izrađeni od lokalnog i prirodnog materijala te prirodne mogućnosti (stare kuće od kamena ili drva, kolibe od trstike ili granja, pećine i sl.), prostorije i prostori neuobičajenog oblika ili postavljeni na neuobičajeni način (pod zemljom, na stupovima, drvu, vodi, stijeni i slično), ali ne može biti kontejner odnosno mobilhom |  |  |  |  |  |  |
| 3. | Higijenski ispravna pitka i sanitarna voda prema lokalnim uvjetima (iz boca, cisterni, prirodnih izvora, vodovoda i sl.) |  |  |  |  |  |  |
| 4. | Korištenje zahoda prema mogućnostima i redovito odstranjivanje komunalnog otpada |  |  |  |  |  |  |
| 2. | PREHRANA |  |  |  |  |  |  |
| 1. | U objektu se mogu pružati usluge prehrane, pića i napitaka na catering način |  |  |  |  |  |  |
| 2. | Gosti mogu sami na svoj način i svoju odgovornost pripremati i konzumirati jela |  |  |  |  |  |  |
| 3. | Gosti mogu hranu pripremati na odgovarajućem uređaju za termičku obradu, roštilju, prijenosnom roštilju i otvorenoj vatri |  |  |  |  |  |  |
|  | Uvjeti za zaštitu od požara kod pripreme jela od strane gosta |  |  |  |  |  |  |
| 4. | Otvorena vatra ili roštilj smije se ložiti samo na mjestima koja su posebno pripremljena za tu namjenu i obložena vatrootpornim materijalom (kamen, cigla i sl.) |  |  |  |  |  |  |
| 5. | Mjesto loženja otvorene vatre ili roštilja mora biti čisto od biljnog pokrova u krugu od 1,5 m |  |  |  |  |  |  |
| 6. | Mjesto za loženje otvorene vatre ili roštilja, ako se nalazi na otvorenom prostoru, ne smije se nalaziti na udaljenosti manjoj od 3 m od prostorije u kojoj borave gosti i ostalih prostora i opreme |  |  |  |  |  |  |
| 7. | U objektu od lakog prirodnog materijala (trstika, granje i sl.), ne smije se ložiti otvorena vatra ili roštilj |  |  |  |  |  |  |
| 8. | Na udaljenosti do 20 m od ložišta za otvorenu vatru ili roštilj, mora se nalaziti 100 litara vode s jednim vjedrom ili osigurana mogućnost gašenja iz vodovoda i sličan način ili vatrogasni aparat S-6 s prahom i uputama za korištenje na hrvatskom i najmanje na tri strana jezika |  |  |  |  |  |  |
| 9. | U objektu u kojem je omogućeno loženje vatre na otvorenom prostoru ili roštilju, mora postojati mjesto za odlaganje pepela ukopano u zemlju ili odlagalište od negorivog materijala. Pepeo se nakon svakog odlaganja mora politi vodom ili pokriti zemljom |  |  |  |  |  |  |
| 10. | Lopata i vreća pijeska u krškim područjima |  |  |  |  |  |  |
| 11. | Vatrootporna tkanina za gašenje požara |  |  |  |  |  |  |
| 12. | Prijenosni roštilj i otvorena vatra ne smiju se koristiti u zatvorenom prostoru |  |  |  |  |  |  |
| 13. | Izlazni otvori dimnjaka moraju biti na udaljenosti većoj od 3 m od krošnji drveća i drugih zapaljivih materijala |  |  |  |  |  |  |